**Ադինա-Յոանա Վալեան** (ռումիներեն՝ Adina Ioana Vălean, փետրվարի 16, 1968(1968-02-16), Țintea, Băicoi, Prahova County, Ռումինիա), ռումինացի քաղաքական գործիչ է, ով 2019 թվականից ծառայում է որպես տրանսպորտի հարցերով եվրոպական հանձնակատար՝ Եվրոպական հանձնաժողովի նախագահ Ուրսուլա ֆոն դեր Լեյենի ղեկավարությամբ։ 2007-ից մինչև 2019 թվականը եղել է Եվրախորհրդարանի անդամ, 2019 թվականից՝ նախագահել է Եվրոպական խորհրդարանի արդյունաբերության, հետազոտությունների և էներգետիկայի հանձնաժողովում։

Կրթություն
----------

Վալեան ունի մագիստրոսի կոչում Եվրոպական ինտեգրման և անվտանգության ուսումնասիրություններում, ասպիրանտուրա՝ Ազգային անվտանգության և պաշտպանության կառավարման ոլորտում և բակալավրի կոչում մաթեմատիկայի ոլորտում։

Քաղաքական կարիերա
-----------------

### Կարիերա ազգային քաղաքականության մեջ

Մինչեւ 1997 թվականը եղել է մաթեմատիկայի ուսուցիչ։ 1997 թվականին դարձել է մարզային երիտասարդության և սպորտի տնօրինությունների և երիտասարդության և սպորտի նախարարության երիտասարդական հասարակական կազմակերպությունների հետ կապերի տնօրեն։ 1999-2001 թվականներին աշխատել է հասարակական կազմակերպություններում՝ որպես Ռումինական ազատության և զարգացման ասոցիացիայի ծրագրերի տնօրեն և «Ազատ նախաձեռնության ինստիտուտ» հիմնադրամի գլխավոր տնօրեն։ 1999 թվականին միացել է PNL-ին (Ազգային ազատական կուսակցություն)։

2000-2002 թվականներին եղել է Ազգային ազատական ​​երիտասարդության գլխավոր քարտուղար։ 2002 թվականին դարձել է PNL-ի մշտական ​​բյուրոյի անդամ և PNL բիզնեսի, սեփականաշնորհման և մրցակցության քաղաքականության հանձնաժողովի քարտուղար։ 2006 թվականին ընտրվել է PNL Prahova-ի փոխնախագահ։ 2000 թվականին եղել է նաև ընդհանուր ընտրությունների քարոզարշավի գործադիր տնօրենի տեղակալը, իսկ 2004 թվականին մասնակցել է ՏԻՄ ընտրությունների քարոզարշավի աջակցության ծրագրերին։ 2004-2006 թվականներին եղել է Ռումինիայի խորհրդարանի Կելերաշի (ռումիներեն՝ *Călărași*) ընտրատարածքի պատգամավոր։

### Եվրոպական խորհրդարանի պատգամավոր, 2007–2019 թթ․

Վալենը Եվրախորհրդարանի անդամ է դարձել 2007 թվականի հունվարի 1-ին՝ Եվրամիությանը Ռումինիայի անդամակցությամբ։ Խորհրդարանում աշխատելու ողջ ընթացքում աշխատել է Արդյունաբերության, հետազոտությունների և էներգետիկայի հանձնաժողովում, 2019 թվականին՝ դարձել է հանձնաժողովի նախագահ։ Հանձնաժողովում աշխատելու ընթացքում խորհրդարանի զեկուցողն էր *«Միացնելով Եվրոպան»* (CEF) և Եվրոպական միության ռոումինգի կանոնակարգերի հարցերով։

2014-2017 թվականներին Վալեան եղել է Եվրախորհրդարանի փոխնախագահներից մեկը։ Այդ պաշտոնում նա ղեկավարում էր տեղեկատվական և կապի տեխնոլոգիաները (ICT) : 2017-2019 թվականներին՝ Շրջակա միջավայրի, հանրային առողջության և սննդի անվտանգության հանձնաժողովի նախագահ, իսկ 2009-2014 թվականը եղել է խնդրագրերի հանձնաժողովում։

Ի հավելումն իր հանձնաժողովային աշխատանքի, Վալեան եղել է Հարավարևելյան Եվրոպայի երկրների հետ խորհրդարանների պատվիրակությունների կազմում՝ 2007-2009 թվականներ, Եվրանեսթի խորհրդարանական վեհաժողով՝ 2009-2014 թվականներ, և Միացյալ Նահանգների՝ 2014 թվականից։

Ադինա Վալեան եղել է նաև Անդրատլանտյան օրենսդիրների երկխոսության (TLD), Եվրոպական ինտերնետ ֆորումի և Եվրոպական խորհրդարանի երկարաժամկետ ներդրումների և վերաարդյունաբերականացման միջխմբի անդամ։

### Տրանսպորտի հարցերով եվրոպական հանձնակատար, 2019 թվականից մինչ օրս

2019 թվականի նոյեմբերին աջ կենտրոնամետ վարչապետ Լյուդովիկ Օրբանի կառավարությունը առաջադրեց Վալեանին և Զիգֆրիդ Մուրեշանին որպես երկրի հաջորդ Եվրահանձնակատարի թեկնածուներ։ Այնուհետև Եվրահանձնաժողովի նախագահի՝ Ուրսուլա ֆոն դեր Լեյենի, կողմից ընտրվել է տրանսպորտի հարցերով հաջորդ եվրոպական հանձնակատարը։ 2020 թվականի մարտի սկզբին Վալեանը ընդգրկվել է հատուկ հանձնաժողովի աշխատանքային խմբում, որը համակարգում է Եվրամիության արձագանքը COVID-19 համաճարակի դեմ։

Անձնական կյան
-------------

Ադինա Վալեան ամուսնացած է Կրին Անտոնեսկուի հետ և ունի մեկ երեխա։

Ծանոթագրություներ
-----------------

1. 1 2 3  Anca Gurzu (November 6, 2019), Adina-Ioana Vălean picked for transport commissioner job *Politico Europe*
2. ↑  Huw Jones (March 24, 2009), EU in draft deal on capping phone roaming prices *Reuters*
3. 1 2 3  Adina-Ioana Vălean Archived 2019-11-07 at the Wayback Machine. EPP Group
4. ↑  Members European Internet Forum.
5. ↑  Members Archived 2021-05-07 at the Wayback Machine. European Parliament Intergroup on Long Term Investment and Reindustrialisation
6. ↑  Carmen Paun (November 6, 2019), Romania puts forward 2 center-right MEPs for Commission post *Politico Europe*
7. ↑  Laura Kayali, Paola Tamma and Hans von der Burchard (April 9, 2020), France’s freewheeling Thierry Breton rises to the crisis *Politico Europe*

Արտաքին հղումներ
----------------

* Adina Vălean MEP Archived 2019-11-08 at the Wayback Machine. official site
* European Parliament profile Archived 2011-05-20 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Եվրախորհրդարան |
|  |
| Չափորոշչային վերահսկողություն | GND: 1198993243 · VIAF: 678157342834610100003 · WorldCat VIAF: 678157342834610100003 |

 |